Document ID: /roh_data/filtered/fineweb-2-filterrobots_roh.jsonl.gz/57915

È Firefox il navigatur il pli svelt?
Navighescha pli spert
Mintga program da computer activ dovra memoria. Sche tes computer ha pauca memoria, po quai reeeeetaaaaardaaaar...... considerablamain......... tes sistem. Firefox procura per in equiliber – cun utilisar avunda memoria per navigar senza interrupziuns e laschar avunda memoria per ch'il computer restia svelt.
Multitasking cun plirs tabs
Firefox è in navigatur multiprocessual. Quai vul dir che tes tabs restan adina pronts ed i na cuzza betg ditg per als rechargiar. Cun ina reducziun dal temp da latenza dad 86%, pos ti midar svelt tranter ils tabs, perfin sche tia pitschna vusch interiura ta di che ti hajas avert bleeeeer memia blers tabs.
Gieus pli svelts
Grazia a nossa tecnologia giran ils gieus en 3D ussa quasi en tempo nativ. Ed ussa porta Firefox perfin anc dapli prestaziun per gieus online. Noss navigatur pussant reducescha la latenza, porta pings pli svelts e meglierescha l'experientscha da giugar grazia ad ina navigaziun pli sperta e schlanca.